stanford-oval/wikipedia huggingface dataset:
13 ja risat
Soundtrack

Elokuvalle julkaistiin soundtrack-albumi 20. huhtikuuta 2004. Hollywood Recordsin kautta julkaistu levy on saanut hyvät arvostelut AllMusic.comin ja Amazon.comin käyttäjien keskuudessa.
Aiheesta muualla

13 ja risat Internet Movie Databasessa (englanniksi)
Elokuvan kotisivut (englanniksi)
Permtransavia-PM

| Permtransavia-PM |
| --- | --- |
 IATA:    –  ICAO: PMT 
Perustettu:  1992
Lakkautettu:  1998
Laivaston koko:  9
Solmukohdat:  Bolšoje Savinon lentoasema
Kotipaikka:  Perm
Permtransavia-PM (ven. Пермьтрансавиа-ПМ, ICAO: PMT) oli venäläinen lentoyhtiö. Vuonna 1994 perustettu yhtiö oli Permin moottoritehtaan lentojaos. Sen nimen kirjaimet ”PM” olivat peräisin tehtaan nimestä (Пермьские моторы, Permskije motory). Sen kotikenttä oli Permin Bolšoje Savinon lentoasema. Se lopetti toimintansa vuonna 1998.
Laivasto

Permtransavia-PM käytti toimintansa aikana seuraavia yhdeksää lentokonetta ja helikopteria.
1 Antonov An-26
3 Antonov An-26B
2 Jakovlev Jak-40
1 Mil Mi-8
1 Tupolev Tu-134AK
1 Tupolev Tu-134K
Onnettomuudet

2. syyskuuta 1998: Permtransavia-PM:n Prestavialle vuokraama Antonov An-26B yritti tehdä moottoripalon vuoksi pakkolaskua Malanjen lentoasemalle Angolassa. Miehistö menetti koneen hallinnan ja se syöksyi maahan lähellä lentoasemaa. Kaikki 24 koneessa ollutta kuolivat. Joidenkin väitteiden mukaan sissiliike UNITA ampui koneen alas.
Fire

Wikisanakirjassa on tähän liittyvä sananselitys: .
Fire tai Fires voi viitata seuraaviin:
Taide > Musiikki

Artistit:
Fire, 1960- ja 1970-lukujen brittiläinen rockyhtye
Fire, ruotsalainen rockyhtye vuosina 1980–1989
The Fire, chileläinen rockyhtye, perustettu 2006.
Albumit:
The Fire, Senses Failin albumi
Fire, Ohio Playersin albumi
Fire, Electric Sixin albumi
Fire, Wild Orchidin albumi
Fire, Francinen albumi
Fires, Nerina Pallotin albumi.
Fire, Kittien albumi
Kappaleet:
”Fire”, 2NE1:n kappale
”Fire”, Arthur Brownin kappale
”Fire”, Bruce Springsteenin kappale
”Fire”, Emerson, Lake & Palmerin kappale
”Fire”, Ferry Corstenin kappale
”Fire”, Joe Buddenin kappale
”Fire”, Kasabianin kappale
”Fire”, Killerin kappale
”Fire”, Krystal Meyersin kappale
”Fire”, Necron kappale
”Fire”, Ohio Playersin kappale
”Fire”, The Jimi Hendrix Experiencen kappale, levyttänyt myös Red Hot Chili Peppers
”Fire”, The Crazy World of Arthur Brownin kappale
”Fire”, U2:n kappale
”Fire/Jericho”, The Prodigyn kappale
”Fire”, B-Realin kappale albumilta Smoke N Mirrors
”Fire”, Busta Rhymesin kappale albumilta Anarchy
”Fire”, Dead by Sunrisen kappale albumilta Out of Ashes
”Fire”, Krokusin kappale albumilta Metal Rendez-vous
”Fire”, Jay Seanin kappale albumilta All or Nothing
”Fire”, Kelisin kappale albumilta Kelis Was Here
”Fire”, Raghavin kappale albumilta The Phoenix
”Fire”, kappale elokuvasta Camp Rock 2: The Final Jam
”Fire”, Scooterin kappale albumilta Age of Love
”The Fire”, Reel Big Fishin kappale albumilta We’re Not Happy ’til You’re Not Happy
”Fires”, Band of Skullsin kappale albumilta Baby Darling Dollface Honey.
Levy-yhtiöt:
Fire Records, yhdysvaltalainen levy-yhtiö
Fire Records (Iso-Britannia), brittiläinen levy-yhtiö
F-IRE Collective, levy-yhtiö.
Taide > Elokuva, televisio, kirjat ja teatteri

Kirjat:
Fire, vuoden 2009 romaani Kristin Cashorelta
The Fire, vuoden 2008 romaani Katherine Nevillelta.
Elokuva:
Tuli, vuoden 1996 elokuva, ohjannut Deepa Mehta, pääosissa Shabana Azmi ja Nandita Das.
Televisio:
Fire, australialainen televisiosarja
Fire, planeetta televisiosarjassa LEXX.
Teatteri:
Fire, vuoden 1985 musikaali, perustuu löyhästi Jerry Lee Lewisin elämään.
Taide > Julkaisut ja aikakauslehdet

Fire!!, 1920-luvun aikakauslehti mustista
Fire, aikakauslehti tuliaseista
Fire!, Hideko Mizunon manga vuosien 1969–1971 manda rock -tähdestä.
Urheilu

Rhein Fire, amerikkalainen jalkapallojoukkue
Birmingham Fire, amerikkalainen jalkapallojoukkue
Chicago Fire, yhdysvaltalainen jalkapalloseura
Queensland Fire, naisten krokettijoukkue.
Fire sukunimenä

Andrew Fire (s. 1959), yhdysvaltalainen genetiikan ja patologian professori, Nobelin lääketieteen palkinnon saaja 2006
Jada Fire (s. 1976), yhdysvaltalainen pornonäyttelijä.
Muita merkityksiä

FIRE (Fully Integrated Robotised Engine), Fiatin kehittämä bensiinimoottori.
FIRE, (Finnish Reflection Experiment), vuosina 2001–2004 toteutettu heijastusseisminen luotaushanke
FIRE-liike (Financial independence, retire early), Yhdysvalloista lähtöisin oleva taloudelliseen riippumattomuuteen pyrkivä liike.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fire”, voi hakea sivunnimihaulla, laajalla sivunnimihaulla tai tekstihaulla.
Konttori (brittiläinen televisiosarja)

| Konttori> The Office |
| --- | --- |


Tyyli:  komedia
Kestoaika:  30 minuuttia
Luoja(t):  Ricky Gervais & Stephen Merchant
Pääosissa:  Ricky Gervais Martin Freeman Lucy Davis Mackenzie Crook
Alkuperämaa:  Yhdistynyt kuningaskunta
Alkuperäiskieli:  englanti
Verkko:  BBC Two
Esitetty:  9. heinäkuuta 2001 – 27. joulukuuta 2003
Jaksoja:  14
Aiheesta muualla
IMDb 
Konttori (The Office) on brittiläinen Emmy-, Golden Globe- ja Bafta-palkittu televisiosarja, jota tehtiin vuosina 2001–2003 BBC Twolle. Suomessa sarjaa on esittänyt Yleisradio. Konttorin ovat käsikirjoittaneet Ricky Gervais ja Stephen Merchant. Se kertoo työntekijöiden jokapäiväisestä arjesta Slough’n teollisuuskaupungissa toimivassa kuvitteellisessa Wernham-Hogg-paperiyrityksessä. Sarja vaikuttaa päälle päin dokumentilta, mutta itse asiassa se on pseudodokumentti, joka parodioi dokumenttiohjelmia koomisin keinoin. Sarjassa käytetään muiden komedian tyylien ohella paljon mustaa huumoria.
Sarjaa tehtiin kaksi tuotantokautta ja lisäksi kaksi joulunajan erikoisjaksoa, jotka sitoivat tarinan roikkumaan jääneet juonikuviot yhteen. Konttorin esitysoikeudet on myyty yli 80 maahan. Lisäksi sarjan menestyksen siivittämänä siitä on laadittu myös amerikkalainen, ranskalainen, ruotsalainen, suomalainen, saksalainen sekä kanadanranskalainen versio.
Suomalaista Konttori-sarjaa esitettiin vuodesta 2017 vuoteen 2019.
Juoni

Sarjassa kuvataan eri ihmistyyppejä edustavia konttorityöntekijöitä, jotka joutuvat sietämään puuduttavaa työtään ja työtovereidensa tempauksia. Epäempaattinen aluejohtaja David Brent (Gervais) on vakuuttunut olevansa työntekijöilleen unelmapomo ja isähahmo. Pyrkiessään miellyttämään alaisiaan hän lähinnä nolaa itsensä ja muut ympärillään. Tärkeässä roolissa on myös työpaikalla jatkuvasti asemaansa parantamaan pyrkivä Gareth Keenan (Mackenzie Crook), joka harrastaa vapaa-ajallaan vapaaehtoista maanpuolustustoimintaa ja on myös työaikana avoimen militantti ja tarkka reviiristään. Tim Canterbury (Martin Freeman) on toimiston ”jokamies”, suhteellisen normaali ja työnsä merkityksettömyyden liiankin hyvin tiedostava hahmo, joka on tuskastunut työpaikkansa ilmapiiriin ja varsinkin naapuripöydän Garethiin. Vastaanottovirkailija Dawn Tinsley (Lucy Davis) on Timin työpäivässä ainoa piristysruiske, ja yksi sarjan kehittyvistä teemoista onkin näiden kahden orastava romanssi, jonka toteutumista tosin vaikeuttaa Dawnin kihlattu.
Henkilöhahmoja

David Brent (Ricky Gervais) – Brent on Slough’n toimipisteen pomo, joka uskoo olevansa yksi maailman lahjakkaimmista koomikoista ja kaikkien paras ystävä. Itse asiassa itseriittoinen Brent on usein työntekijöidensä vitsailun ja ihmettelyn kohde.
Tim Canterbury (Martin Freeman) – Kolmekymppinen Tim on kyllästynyt työhönsä ja tylsään elämäänsä. Hän on jämähtänyt Wernham-Hoggiin eikä voi sietää kollegaansa Garethia, jolle hän tekeekin usein käytännön piloja piristääkseen päiväänsä. Tim on rakastunut Dawn Tinsleyyn, mutta suhteen eteneminen osoittautuu vaikeaksi.
Gareth Keenan (Mackenzie Crook) – Gareth on muita kontrolloimaan pyrkivä ja neuroottinen kauhukollega, jonka huumorintaju ei uppoa muihin työntekijöihin. Hän pyrkii etenemään urallaan ja myötäilee David Brentia miellyttääkseen tätä. Garethin arkkivihollinen toimistossa on Tim.
Dawn Tinsley (Lucy Davis) – Dawn on Wernham-Hoggin vastaanottovirkailija, joka haaveilee lastenkirjojen kuvittajan urasta, mutta on Timin tavoin jämähtänyt nykyiseen työhönsä. Dawn on kihloissa varastotyöntekijä Leen kanssa, joka on kehottanut tätä lopettamaan haihattelunsa kuvittajana toimimisesta. Kihlauksestaan huolimatta Dawn osoittaa vastakaikua Timin tunteisiin.
Neil Godwin (Patrick Baladi) – Neil on Wernham-Hoggin toisaalla sijaitsevan toimipisteen johtaja, josta tulee toisella tuotantokaudella David Brentin pomo kahden toimipisteen yhdistyessä. Neil on nuori, menestyvä, komea ja alaistensa keskuudessa suosittu, eli kaikkea mitä David ei ole – tämä onkin hyvin vastahakoinen toimimaan Neilin alaisuudessa.
Jennifer Taylor-Clarke (Stirling Gallacher) – Jennifer on Neilin ja Davidin ylempi pomo.
Lee (Joel Beckett) – Lee on Wernham-Hoggin varastoilla työskentelevä Dawnin poikaystävä, joka on seurustellut Dawnin kanssa tavan vuoksi jo teinivuosista lähtien. Hän on väritön ja huumorintajuton hahmo, jolla on kitkaa Timin kanssa.
Keith Bishop (Ewen Macintosh) – Isokokoinen Keith työskentelee toimistossa tilipuolella. Hän on useimmiten hiljaa, mutta suunsa avatessaan täräyttää ilmoille tavalla tai toisella outoja kommentteja.
Rachel (Stacey Roca) – Rachel liittyy työntekijöihin toisella tuotantokaudella toimistohaarojen yhdistyessä ja alkaa seurustella Timin kanssa Dawnin harmiksi.
Chris Finch (Ralph Ineson) – Finch on Wernham-Hoggin perverssi myyntiedustaja ja David Brentin hyvä ystävä. Hänen lempipuuhaansa on seksististen juttujen kertominen.
Trudy (Rachel Isaac)
Oliver (Howard Saddler)
Brenda (Julie Fernandez)
Palkinnot

Tammikuussa 2004 Konttori sai yllättäjänä Golden Globe -palkinnon parhaan musikaali- tai komediasarjan kategoriassa vastaehdokkainaan muun muassa Monk, Will & Grace ja Sinkkuelämää. Kyseessä oli ensimmäinen brittiläisen komediasarjan Golden Globe -voitto palkinnon historiassa. Lisäksi Ricky Gervais palkittiin parhaasta näyttelijänsuorituksesta musikaali- tai komediasarjassa.
Konttori voitti British Comedy Awards -kilpailussa parhaan komediasarjan palkinnon ja Ricky Gervais parhaan komediasarjanäyttelijän palkinnon vuonna 2002. Parhaan tilannekomedian Bafta-palkinnon Konttori sai kolmena vuotena peräkkäin vuosina 2002–2004.
Aiheesta muualla

Sarjan viralliset nettisivut
Hedbergin saappaat (Kaarina Hazardin essee Konttori-sarjasta ja televisiokomiikasta, Image.fi)
Pic Macayan kansallispuisto

| --- | --- |
Sijainti:  Sud Haiti
Pinta-ala:  20,0 km2 
| --- | --- |
Nimi alkuperäiskielellä:  Pak nasyonal Makaya
Tyyppi:  Kansallispuisto 
Perustettu:  1984 
muokkaa - muokkaa wikitekstiä - muokkaa Wikidataa
Puiston sijainti Haitissa.
Pic Macayan kansallispuisto (haitiksi Pak nasyonal Makaya, ransk. Parc national de Macaya) on kansallispuisto Haitin lounaisosassa. Sen pinta-ala on 55 neliökilometriä. Puisto sijaitsee 900–2 347 metrin korkeudessa Massif de la Hotten rinteillä. Alemmissa osissa, noin 1 200 metrin korkeuteen asti, kasvaa lehtimetsää, kun taas lähempänä huippuja on pilvi- ja havumetsää.
Puiston alueelta on kartoitettu 665 putkilokasvilajia, joista noin kolmannes on endeemisiä Hispaniolan saarella. Lisäksi siellä on tavattu 165 sammallajia. Alueella on myös runsaasti harvinaisia lintuja.
Puistoa uhkaavat maanviljelyksen ja laidunnuksen leviäminen alueelle sekä poltto- ja rakennuspuiden keruu sekä puuhiilen poltto.
La Visiten kansallispuisto

| --- | --- |
Sijainti:  Haiti 
Pinta-ala:  30,0 km2 
| --- | --- |
Nimi alkuperäiskielellä:  Pak nasyonal Lavizit
Tyyppi:  Kansallispuisto 
Perustettu:  1983 
muokkaa - muokkaa wikitekstiä - muokkaa Wikidataa
La Visiten kansallispuisto (haitiksi Pak nasyonal Lavizit, ransk. Parc national La Visite) on luonnonsuojelualue Haitin kaakkoisosassa. Sen pinta-ala on 20 neliökilometriä. Puisto sijaitsee 1 600–2 282 metrin korkeudessa Massif de Sellen rinteillä. Pääosa puistosta on pilvimetsän ja havumetsän muodostamaa mosaiikkia.
Karibianviistäjä
Puiston alueelta on kartoitettu 337 putkilokasvilajia, joista noin kolmannes on endeemisiä Hispaniolan saarella. Lisäksi siellä on tavattu 95 sammallajia. Alueella on myös runsaasti harvinaisia lintuja  kuten  karibianviistäjä, jonka maailman kannasta arviolta  viidennes pesii Haitilla. Haitinrastas oli alueella aiemmin yleinen.  Muita uhanalaisia lintuja ovat mainenrastas ja lymykerttuli.
Puistoa uhkaavat maanviljelyksen ja laidunnuksen leviäminen alueelle sekä polttopuiden keruu ja puuhiilen poltto. Vuonna 2005 arvioitiin, että rotkolaaksoissa kasvaneet lehtimetsät olivat lopullisen tuhon partaalla.
Cité Soleil

Cité Soleil'ssä tiivistyy Haitin kurjuuden koko kirjo: köyhyys, työttömyys, lukutaidottomuus, olemattomat julkispalvelut, terveydelle haitallinen asuinympäristö, rikollisuus ja aseellinen väkivalta.
Cité Soleil (haitiksi Site Solèy, "Aurinkokaupunki") on yksi Haitin pääkaupunki Port-au-Princen slummeista. Valoisasta nimestään huolimatta Cité Soleil on yksi Haitin köyhimmistä ja vaarallisimmista slummialueista. Cité Soleil'stä puuttuvat lähes kaikki peruspalvelut, kuten vesi ja viemäri, sähkö, terveydenhuolto, kaupat ja poliisi.
Alueella asuu arviolta 200 000 – 300 000 ihmistä, joista suurin osa äärimmäisessä köyhyydessä. Rikolliset käyttävät tilannetta hyväkseen tuomalla pääkaupungin vauraammilta alueilta siepattuja ihmisiä Cité-Soleiliin panttivankeina, joista voidaan vaatia lunnaita.
Luettelo Hangon julkisista taideteoksista ja muistomerkeistä

Luettelo Hangon julkisista taideteoksista ja muistomerkeistä sisältää Hangossa julkisilla paikoilla pysyvästi olevat taideteokset ja muistomerkit sekä muistolaatat.
Holtåsin kalliopiirrokset

| Holtåsin kalliopiirrokset> Helleristningene ved Holtås |
| --- | --- |
 Holtåsin kalliopiirroksia
Sijainti
 Holtåsin kalliopiirrokset
Koordinaatit:  63°40′40.39″N, 11°8′20.19″E
Valtio:  Norja
Historia
Tyyppi:  kalliopiirros
Huippukausi:  kivikausi
Aiheesta muualla
  Holtåsin kalliopiirrokset Commonsissa 
Infobox OKVirheellinen NIMI-arvo: 
Holtåsin kalliopiirrokset tai Holten kalliopiirrokset ovat kalliopiirroksia sisältävä kuvakenttä, joka  sijaitsee Levangerissa Pohjois-Trøndelagin läänissä Norjassa. Kuvakenttä on ajoitettu kivikaudelle. Kuviot löydettiin vuonna 1962 tietöiden yhteydessä.
Kuvakenttä on kooltaan vain noin 40 neliömetriä, mutta sisältää 102 kuviota. Useimmat kuviot esittävät hirvieläimiä. Jotkin eläinkuviot voidaan tunnistaa hirviksi, peuroiksi tai kauriiksi, mutta eräät kuviot ovat niin tyyliteltyjä, ettei lajitunnistusta voida tehdä. Osa kuvioista ovat geometrisiä kuvioita tai linjoja, joiden merkitystä ei tiedetä.
Kuvakenttä löytyy valtatie 111 (fylkesvei 111) eli vanhan E18 eteläpuolelta noin kilometri pohjoiseen Ronglanista.
Kirjallisuutta

Kristen Møllenhus: Helleristningene på Holtås i Skogn. Det Kongelige Norske Videnskabers Selskabs skrifter 1968 (4). Trondheim 1968
Sognnes, Kalle: Helleristningsundersøkelser i Trøndelag 1979 og 1980.  Trondheim:  Universitetet i Trondheim, 1981.  ISBN 82-7126-242-4  Teoksen verkkoversio (pdf) Viitattu 23.1.2013. (norjaksi)
Aiheesta muualla

Luukkonen, Ismo: Holtås
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Helleristningene ved Holtås
Käännös suomeksi
Kaija Kärkinen

| Kaija Kärkinen |
| --- | --- |
 Kaija Kärkinen vuonna 2009.
Henkilötiedot
Syntynyt: 9. syyskuuta 1962 (ikä 62) Sodankylä
Kansalaisuus:  Suomi
Ammatti:  laulaja, sanoittaja ja näyttelijä
Puoliso:  Ile Kallio
  [ Muokkaa Wikidatassa ] [ ohje ]  
Kaija Hannele Kärkinen (s. 9. syyskuuta 1962 Sodankylä) on suomalainen laulaja, sanoittaja ja näyttelijä.
Vuonna 1982 Kärkinen muutti Rovaniemelle, jossa hän opiskeli kasvatustiedettä Lapin yliopistossa. Rovaniemellä hän aloitti uransa Lato-yhtyeen solistina ja oli mukana myös ylioppilasteatterissa. Vuonna 1986 Kärkinen pääsi opiskelemaan Teatterikorkeakouluun, josta hän valmistui vuonna 1990. Hän edusti Suomea Eurovision laulukilpailussa 1991 kappaleella "Hullu yö". Laulusta alkoi yhteistyö puoliso Ile Kallion kanssa. He ovat siviilielämässäkin olleet pari siitä lähtien ja heillä on kaksi yhteistä poikaa.
Kärkinen on Suomen Musiikintekijät ry:n (aik. Säveltäjät ja Sanoittajat Elvis ry) puheenjohtaja maaliskuusta 2012 lähtien. Hänen edeltäjänsä oli Janne Louhivuori.
Kärkisellä diagnosoitiin syksyllä 2023 hyvänlaatuinen aivokasvain vasemman silmän takaa. Kasvain leikattiin pois.
Aiheesta muualla

Kaijan ja Ilen kotisivut
Kannoin pienehkön muuttokuormani Rovaniemelle (Arkistoitu – Internet Archive)
Kaija Kärkinen Internet Movie Databasessa. (englanniksi)
Kaija Kärkisen esitystuotanto Suomen äänitearkistossa (1901–1999)
Ylen Elävä arkisto – Kaija Kärkinen: Hullu yö
| n k Suomen euroviisuedustajat |
| --- | --- | --- |
| 1960-luku | Laila Kinnunen Marion Rung Laila Halme Lasse Mårtenson Viktor Klimenko Ann-Christine Fredi Kristina Hautala Jarkko ja Laura |  |
| 1970-luku | 1970 Markku Aro & Koivistolaiset Päivi Paunu & Kim Floor Marion Rung Carita Holmström Pihasoittajat Fredi & The Friends Monica Aspelund Seija Simola Katri Helena |  |
| 1980-luku | Vesa-Matti Loiri Riki Sorsa Kojo Ami Aspelund Kirka Sonja Lumme Kari Kuivalainen Vicky Rosti & Boulevard Boulevard Anneli Saaristo |  |
| 1990-luku | Beat Kaija Kärkinen Pave Maijanen Katri Helena CatCat 1995 Jasmine 1997 Edea 1999 |  |
| 2000-luku | Nina Åström 2001 Laura Voutilainen 2003 Jari Sillanpää Geir Rönning Lordi Hanna Pakarinen Teräsbetoni Waldo’s People |  |
| 2010-luku | Kuunkuiskaajat Paradise Oskar Pernilla Karlsson Krista Siegfrids Softengine Pertti Kurikan Nimipäivät Sandhja Norma John Saara Aalto Darude feat. Sebastian Rejman |  |
| 2020-luku | Aksel Kankaanranta Blind Channel The Rasmus Käärijä Windows95man feat. Henri Piispanen Erika Vikman |  |
Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO) 
Taiteenala:  MusicBrainz 
Henkilöt:  Elonet  Yle 
Muut:  Europeana
Mayon kreivikunta

| Mayon kreivikunta County Mayo Contae Mhaigh Eo |
| --- | --- |

 Vaakuna
 Kreivikunnan sijainti Irlannissa
Valtio:  Irlanti
Provinssi:  Connacht
Hallinto:  
 – hallinnollinen keskus:  Castlebar
Pinta-ala:  5 350,57 km²
Väkiluku (2016):  130 425
 – väestötiheys:  24,4 as./km²
Lyhenteet:  
 – rekisterikilven tunnus:  MO
 – ISO 3166:  IE-MO
 
Kreivikunnan internetsivut
Mayon kreivikunta (iiriksi Contae Mhaigh Eo) on Irlannin tasavallan kreivikunta Connachtin historiallisen provinssin alueella Irlannin saaren länsiosassa. Se rajoittuu Sligon, Roscommonin ja Galwayn kreivikuntiin. Mayon kreivikunnassa on 130 425 asukasta (vuonna 2016) ja sen pinta-ala on 5 350,57 neliökilometriä.
Maantiede

Kuten Galwayn kreivikunta, myös Mayo on heti rannikolta sisäänpäin päästäessä vuoristoista seutua. Kreivikunnan eteläosassa sijaitsevat Partryvuoret (Partraí), hieman pohjoisempana Nephin Begin (Néifinn Beag) vuorijono. Mayon kreivikunnan korkein kohta on Mount Nephin, joka ulottuu hieman yli 800 metrin.
Historia

Irlannin suuri nälänhätä koetteli Mayoa niin ankarasti, että vielä 1950-luvulla, kun Heinrich Böll oleskeli maassa kirjoittamassa matkakirjaansa Päiväkirja vihreältä saarelta, tuskin kukaan edes lausui kreivikunnan nimeä lisäämättä siihen sanoja God help us. Aiemmilta ajoilta Mayo tunnetaan merirosvojen kuningatar Grace O'Malleyn eli Granuailen, iiriksi Gráinne Mhaol Ní Mháille, kotiseutuna.
Väestö

Kreivikunnan etelärajalla Tourmakeadyssa (Tuar Mhic Éadaigh) ja pohjoisosissa on vanhastaan puhuttu iiriä — eteläosien iiri on lähinnä Connemaran ja Aran-saarten murteen pohjoinen jatke, pohjoisosien murre on kokonaan omanlaisensa ja sisältää piirteitä sekä Connemaran että Donegalin iiristä. Yleisesti ottaen missään päin kreivikuntaa kieli ei kuitenkaan nykyään ole edes suhteellisen elinvoimainen.lähde?
Mayon pohjoismurteen häviämistä on pidettävä sikäli valitettavana, että se olisi luultavasti kompromissina soveltunut kirjakielen pohjaksi parhaiten, koska sen avulla olisi voitu ylittää iirin syvin murreraja Ulsterin ja Connemaran välillä. Vaikka maakunnasta onkin kerätty talteen merkittäviä määriä kansanperinnettä iiriksi ja sen murre tunnetaan hyvin, kirjailijoita sieltä ei juurikaan ole tullut lukuun ottamatta Seán Ó Ruadháinia (k. 1966), joka tunnetaan lähinnä villin pikkupojan seikkailuja kuvaavasta romaanistaan Pádhraic Mháire Bhán sekä Charles Dickensin romaanin David Copperfield iirinnöksestä.lähde?
Kylät ja kaupungit

Achill Island
Attymass
Balla
Ballindine
Ballinrobe
Ballintubber
Ballycastle
Ballyhaunis
Ballyglass
Ballyvary
Bangor Erris
Belcarra
Belmullet
Bohola
Bonniconlon
Breaffy
Carnacon
Carracastle
Carrowteige
Charlestown
Cong
Corroy
Crossmolina
Derrew
Faulagh
Foxford
Glengad
Glenamoy
Gweesalia
Inishbiggle
Islandeady
Irishtown
Keel
Kilkelly
Killala
Kilmaine
Kiltimagh
Knockmore
Knock
Louisburgh
Mayo
Mulranny
Newport
Rossport
Shrule
Swinford
Tourmakeady
Turlough
Liikenne

Kreivikunnassa on kansainvälinen lentokenttä, joka on nimetty Knockin mukaan, mutta sijaitsee parikymmentä kilometriä Knockista koilliseen.
Kulttuuri ja nähtävyydet

Hurskaat katoliset pyhiinvaeltavat Mayon Knockiin (Cnoc Mhuire) siellä 1800-luvulla nähtyä ihmenäkyä muistelemaan. Pyhiinvaelluskohde on myös Croagh Patrick (Cruach Pádraig), Pyhän Patrikin vuori, jonka huipulla Patrikin kerrotaan muinoin seisseen ja ajaneen Irlannista käärmeet mereen – saarella ei elä ollenkaan myrkkykäärmeitä. Céide Fieldsissä (Achadh Chéide) taas on kivikautisen asutuksen jäänteitä, jotka nyttemmin ovat avoimina yleisölle.
Aiheesta muualla

Kuvia tai muita tiedostoja aiheesta Mayon kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:  Galway  Leitrim  Mayo  Roscommon  Sligo 
Leinster:  Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:  Clare  Cork  Kerry  Limerick  Tipperary  Waterford 
Ulster:  Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Henning Berg

| 0 | 1 | 2 |
| --- | --- | --- |

Henkilötiedot
Koko nimi: Henning Stille Berg
Syntymäaika: 1. syyskuuta 1969 (ikä 55)
Syntymäpaikka: Eidsvoll, Norja
Seura
Seura:  Larnaka
Tehtävä: Päävalmentaja
Seurat
| Vuodet | Seura | O (M) |
| 1988–1991 1992–1993 1993–1997 1997–2000 2000–2003 2003–2004 |  Vålerenga IF  Lillestrøm SK  Blackburn Rovers  Manchester United  Blackburn Rovers  Rangers | 66 (2) 20 (1) 159 (4) 66 (2) 91 (3) 20 (0) |
Maajoukkue
| 1992–2004 |  Norjan maajoukkue | 100 (9) |
Valmennusura
2005–2008 2008–2011 2012 2014–2015 2016–2017 2018–2019 2019–2022 2022–2023 2023–2024 2024–:  FC Lyn Oslo  Lillestrøm SK  Blackburn Rovers  Legia Varsova  Videoton FC  Stabæk  Omonia  Pafos  AIK  Larnaka
 Seurajoukkueuran tilastot kattavat vain kansalliset sarjat.
Henning Berg (s. 1. syyskuuta 1969 Eidsvoll) on norjalainen jalkapallovalmentaja ja entinen puolustaja. Elokuusta 2024 lähtien hän on toiminut AEK Larnakan päävalmentajana.
Pelaajaura

Berg aloitti uransa Vålerengassa 1988. Pelattuaan 66 ottelua Vålerengan paidassa Berg siirtyi 1992 Lillestrømiin. Berg jätti Norjan kentät 1993 ja siirtyi Englantiin ja Blackburn Roversiin. Blackburnissa Berg voitti Englannin Valioliigan kaudella 1994/95. Berg pelasi Blackburnissa 169 ottelua ennen siirtoaan Manchester Unitediin 1997.
Manchester Unitedissa Berg pääsi juhlimaan voittoja niin Englannissa kuin Euroopan kentilläkin. Berg oli mukana juhlimassa joukkueen triplamestaruutta kaudella 1998–1999, kun United voitti Englannin Valioliigan, FA Cupin sekä Mestarien liigan. Berg palasi Blackburniin 2000 lainalle ja seuraavana vuonna siirtyi takaisin varsinaisella sopimuksella.
Berg päätti uransa skottiseura Glasgow Rangersissa kaudella 2003–2004 Skotlannin Valioliigan kakkossijaan.